ઇઝરાયલ અને ગુજરાત પાસે એકબીજા માટે શું છે? જાણો પાંચ મુદ્દામાં\nઇઝરાયલની ફિલ્મ અભિનેત્રીઓ ગુજરાતી ફિલ્મોમાં જોવા મળી શકે

બન્ને દેશના વડાપ્રધાનોની ગુજરાત મુલાકાતથી ગુજરાતને શું ફાયદો થઈ શકે? 

ગુજરાત ઇઝરાયલ પાસેથી શું મેળવી શકે? અને ઇઝરાયલને શું આપી શકે?  

આ મુદ્દે ‘ઇન્ડિયા ઇઝરાયલ વર્કિંગ ગૃપ ઓન સ્ટાર્ટ અપ્સ એન્ડ ફાર્માસ્યુટિકલ્સ’નાં આમંત્રિત સભ્ય અને વિવિધ ઉદ્યોગગૃહોના સ્ટ્રેટેજિક એડ્વાઇઝર સુનિલ પારેખે બીબીસી ગુજરાતીના પારસ કે જ્હા સાથે વાત કરી

ભારત-ઇઝરાયલના વેપારનું કદ

ઇઝરાયલ સાથે આપણા ઘનિષ્ઠ સંબંધો છે અને આ વખતે એવી અપેક્ષા છે ભવિષ્યમાં આ સંબંધો વધુ મજબૂત થાય. 

ભારત અને ઇઝરાયલ વચ્ચેનો કુલ વેપાર લગભગ પાંચ અબજ અમેરિકન ડૉલર્સ (319 અબજ રૂપિયા) જેટલો છે. 

ધારણા એવી છે કે આ વેપાર આગામી પાંચ વર્ષમાં બમણો એટલે કે 10 અબજ અમેરિકન ડૉલર્સ જેટલો થાય. 

તમને આ વાંચવું પણ ગમશે:

તેમાં ડિફેન્સ સેક્ટર (સંરક્ષણ ક્ષેત્ર) સમાવિષ્ટ નથી, જે ખૂબ જ મોટું છે. પરંતુ આ લક્ષ્યાંક માત્ર સિવલ અને કોમર્શિયલ સેક્ટર માટેનું જ છે. 

એટલે કહી શકાય કે ઇઝરાયલ સાથેના ભારતના વ્યાપારિક સંબંધો ખૂબ જ મોટાપાયાના છે.

ખેતીમાં ઇઝરાયલની ટેક્નોલૉજી

ઇઝરાયલે અત્યાર સુધી ભારતમાં કુલ 40 અબજ ડૉલર્સ જેટલું રોકાણ કરેલું છે. 

જેમાં નોંધપાત્ર 22 એગ્રિકલ્ચરલ રિસર્ચ સેન્ટર્સની સ્થાપના ઇઝરાયલે કરી દીધી છે. 

આવા કુલ 28 એગ્રિકલ્ચરલ રિસર્ચ સેન્ટર્સ બનાવવાના છે. 

જેમાંથી બે રિસર્ચ સેન્ટર્સ ગુજરાતમાં કચ્છ અને સાબરકાંઠામાં પણ સ્થાપવામાં આવશે. કચ્છમાં ખારેકની ખેતી માટેનું સંશોધન કેન્દ્ર કચ્છમાં બનશે. 

સાબરકાંઠામાં પોસ્ટ હાર્વેસ્ટિંગ મેનેજમેન્ટ ટેક્નોલૉજી સેન્ટર બનશે.

એક અંદાજ મુજબ આખા યુનાઇટેડ કિંગડમ (યુકે)માં ફળો અને શાકભાજીના વપરાશ જેટલું નુકસાન આખા ભારતમાં થાય છે. 

આપણા દેશમાં શાકભાજી અને ફળોનું ખૂબ જ મોટા પાયા પર નુકસાન થઈ રહ્યું છે. 

એટલે જો પોસ્ટ હાર્વેસ્ટ મેનેજમેન્ટ ટેક્નોલૉજી ગુજરાત અને ભારતના ખેડૂતો માટે ખૂબ જ લાભકારી સાબિત થાય તેમ છે. 

એટલે સાબરકાંઠામાં એનું એક સંશોધન કેન્દ્ર ખોલવામાં આવશે.

આ ઉપરાંત તેમની પાસે ડિસેલિનેશન પ્લાન્ટ્સ અને વૉટર કંઝર્વેશનની ઘણી ટેક્નોલૉજીસ છે, જેની ગુજરાતમાં ખૂબ જ જરૂર છે અને એ આપણને ઉપલબ્ધ બની શકે તેમ છે.

ડિફેન્સ ક્ષેત્રમાં તકો

ખેતી ઉપરાંત ગુજરાતના ઉદ્યોગો માટે ઇઝરાયલની ડિફેન્સ ટેક્નોલૉજી છે. 

તેમની પાસે શીલ્ડ (કવચ - ઢાલ) ટેક્નોલૉજી છે. તેમાં કોઈ દુશ્મન દેશ તરફથી છોડવામાં આવેલી...\n\ntl;dr:
ઇઝરાયલના વડાપ્રધાન બેન્જામિન નેતન્યાહૂ અને વડાપ્રધાન નરેન્દ્ર મોદીએ હાલમાં જ ગુજરાતની મુલાકાત કરી.